b'\n_START_ARTICLE_\nEuroopa N\xc3\xb5ukogu Kohalike ja Piirkondlike Omavalitsuste Kongress\n_START_PARAGRAPH_\nEuroopa N\xc3\xb5ukogu Kohalike ja Piirkondlike Omavalitsuste Kongress on Euroopa N\xc3\xb5ukogu organ, mis esindab kohalikke ja piirkondlikke omavalitsusorganeid._NEWLINE_Kongressi keskne eesm\xc3\xa4rk on kaitsta Euroopa kohalike ja piirkondlike omavalitsusorganite poliitilist, haldus- ja finantsautonoomiat. Kongress tegeleb ka inim\xc3\xb5iguste, \xc3\xb5igusriigi p\xc3\xb5him\xc3\xb5tete ja demokraatia kaitsmise ja edendamisega kohalikul tasandil. _NEWLINE_Kongressi plenaaristungid toimuvad Strasbourgis kaks korda aastas (reeglina m\xc3\xa4rtsis ja oktoobris). Kongressil on 648 liiget (324 p\xc3\xb5hiliiget ja 324 asendusliiget), kes esindavad Euroopa N\xc3\xb5ukogu liikmesriikide enam kui 200 000 kohalikku ja piirkondlikku omavalitsusorganit.'